Anderkant | SkalkSkryf
« Slegs in Suid Afrika
Donkermaan – Dinsdag 17 November 2009 »
November 14, 2009 deur Louwie
Werk ons, ek en Elsa nou anderdag by die plek waar Pieter Woest geskiet is. Vra ek vir Elsa of sy hom kan bespeur, of hy dalk rondstaan waar die vuilgoed hom geskiet het. Sy sê sy sien niks, hy loop dalk daar tussen sy beeste in die voerkraal rond.
By die afdeling waar ons werk is daar `n dame, iewers in die vyftig. Ma kkyk vir haar en haar oë rek. Ek ken daai kyk en vra haar wat gaan aan. Sy sê daar is `n man by die vrou. Waar sy gaan gaan hy en as sy met iemand praat of iemand gee vir haar iets dan gaan staan hy so half driftig tussen haar en die ander persoon. Oorbeskermend of erg besitlik, dalk jaloers?
Later vra ek die dame uit. Haar man is so 15 jaar gelede dood. In `n koma gegaan van suikersiekte en nie weer bygekom nie. Sy is nooit weer getroud nie. Ek wou haar nie vra of hy jaloers of altyd oorbeskermend teenoor haar opgetree het nie. Mens doen nie so nie.
Daar werk ook `n blanke man saam met die ander swart arbeiders. Vreeslik vriendelik maar nie die skerpste mes in die laai nie. Ek sê vir Elsa kyk na sy aura en wat Castaneda die assemblage point genoem het.
Soos ek verwag het is sy aura klein en erg geaggiteerd. En soos die ondervinding ons ook al geleer het, is die assemblage point baie klein en baie laag af op die ou se rug. Hoe kleiner die kol by volwasse mense, en hoe laer af hierdie kol op `n mens se rug voorkom, hoe laer is die persoon se IK normaalweg.
Maar ons praat nie met die mense aan die anderkant nie, nog nie! En ons sê ok nie vir die aan die duskant van hulle metgeselle of hulle kolle nie. Dis privaat.
Posted in Louwie | Tagged Anderkant, Assemblage point, Castaneda | 1 Kommentaar
op November 14, 2009 at 11:14 nm Joh
Daar is soveel dinge wat ons nie verstaan nie – soos dit wat Elsa sien. Diegene wat na ons kom sal hopelik biekie meer verstaan as ons.